Man sterf na perlemoen-jaagtogArgieffoto Kgotso Tau, woordvoerder van die Vrystaatse departement van omgewingsake, sê ŉ motor met Swaziland-registrasieplate het Saterdag geweier om by ŉ padblokkade buitekant Kroonstad stil te hou. “Die Groen Skerpioene het die motor agternagesit en die bestuurder het beheer verloor voor die motor omgeslaan het. Een verdagte is deur paramedici dood verklaar terwyl die ander verdagte in aanhouding is en deur die polisie ondervra word.” Tau sê perlemoen met ‘n straatwaarde van R3 miljoen is op die toneel gevind. Die polisie in die Wes-Kaap het intussen ook Saterdag op perlemoen ter waarde van R1 miljoen beslag gelê.